આજે તા.૦૧ જુનના રોજ પાલીતાણાથી પુના એસટી સ્લીપર બસનો પ્રારંભ થયો હતો. દસ વર્ષ પહેલા પાલીતાણાથી પુના સ્લીપર બસ સેવા શરૂ હતી તે પાલીતાણાના ધારાસભ્ય ભીખાભાઈ બારૈયાના પ્રયત્નથી ફરીથી દસ વર્ષ પછી શરૂ કરવામાં આવી છે. તે પાલીતાણાની જનતા અને યાત્રાળું માટે આશીર્વાદ રૂપ સાબિત થશે. પાલીતાણા તળેટીથી ધંધુકા,બરોડા, સુરત, નવસારી, સાપુતારા, નાસીક થઈને પુના પહોંચશે. પાલીતાણા તળેટીથી સાંજે ૧૮ઃ૩૦થી ઉપડીને બીજા દિવસે સાંજે ૧૭ઃ૦૦ કલાકે પુના પહોંચશે. જ્યારે પુનાથી સવારે ૬ઃ૧૫ કલાકે ઉપડશે અને પાલીતાણા સવારે ૫ કલાકે પહોંચશે. પાલીતાણા એસટી ડેપોના મેનેજર બસીરભાઈ, યુનિયન લીડર પ્રહલાદસિંહ, સ્થાનિક એસટી કર્મચારી આગેવાનો, પત્રકારો અને ભાજપના રાજકીય આગેવાનની ઉપસ્થિત પાલીતાણા – પુના બસનું પ્રસ્થાન કરાવવામાં આવ્યું હતું.